L'Ajuntament de Bétera realitza una solta massiva de cryptolaemus per a protegir els seus cítrics
04 de juliol de 2023

• Els dos insectaris municipals han estat a ple rendiment durant els últims mesos amb la cria d'aquest depredador.

• Bétera aposta per la lluita biològica front la lluita química en una pràctica més ecològica i sostenible per als seus cultius.

Protegir els cultius de cítrics a Bétera contra la plaga del cotonet és una de les màximes prioritats del Consistori beterense que des del mes de febrer passat ha estat criant massivament el depredador crytolaemus en els seus dos insectaris municipals. Tot això perquè Bétera és un municipi de tradició agrícola que compta amb grans extensions de cultius hortofructícoles, sent un dels motors econòmics més importants de la localitat.

L'àrea d'Agricultura ha posat en marxa aquesta solta massiva per a protegir els cítrics de Bétera i mantindre les collites en les millors condicions possibles. Aquesta solta de cryptolaemus és fruit del treball realitzat durant mesos en els dos insectaris municipals d'aquesta espècie que es caracteritza per ser depredadora del cotonet que ataca directament als cultius provocant, entre altres efectes, deformacions en els fruits i taques.

Combatre el cotonet amb aquesta lluita biològica suposa per a Bétera continuar avançant en pràctiques agrícoles més ecològiques que li permeten actuar d'una forma més sostenible per a protegir l'agricultura beterense i el treball dels agricultors i així, combatre aquesta plaga tan perjudicial per als cítrics.